газ и електроенергия за промишлените потребители се определя единствено от предлагането и търсенето.
 2. Чрез дерогация от параграф 1 от настоящия член страните могат да налагат с оглед на общия икономически интерес (41) задължение за предприятията във връзка с цената на доставките на природен газ и електроенергия (наричана по-нататък „регулирана цена“).
 3. Страните гарантират, че това задължение е ясно определено, прозрачно, пропорционално, недискриминационно, проверимо и с ограничена продължителност. При прилагането на това задължение страните гарантират също равни условия на достъп до потребителите на други предприятия.
 4. Когато цената, на която се продават природният газ и електроенергията на вътрешния пазар, е регулирана, съответната страна гарантира, че методиката за изчисляване на регулираната цена се публикува преди регулираната цена да влезе в сила.
 Член 270
 Забрана за двойно тарифиране
 1. Без да се засяга възможността да се налагат вътрешни регулирани цени в съответствие с член 269, параграфи 2 и 3 от настоящото споразумение, никоя страна или неин регулаторен орган не приема или прилага мерки, които водят до по-високи цени на енергийните стоки за износ в другата стана по споразумението от тези, които се налагат за същите стоки, когато са предназначени за вътрешно потребление.
 2. Страната износител представя, при поискване от другата страна, доказателства, че не е налице мярка, забранена по силата на параграф 1 от настоящия член, която води до разлика в цената на едни и същи енергийни стоки в зависимост от това дали се продават на вътрешния пазар или се изнасят.
 Член 271
 Мита и количествени ограничения
 1. Забраняват се между страните митата и количествените ограничения за вноса и износа на енергийни стоки, както и всички мерки, имащи равностоен ефект. Тази забрана се прилага и спрямо митата с фискален характер.
 2. Разпоредбите на параграф 1 не са пречка за налагането на количествени ограничения или на мерки с равностоен ефект, обосновани от съображения, свързани с обществения ред или обществената сигурност, със закрилата на живота или здравето на хората, животните или растенията или със закрилата на индустриалната и търговската собственост. При все това тези ограничения или мерки не трябва да представляват средство за произволна дискриминация или прикрито ограничение на търговията между страните.
 Член 272
 Транзит
 Страните вземат всички необходими мерки за улесняване на транзита съобразно принципа на свобода на транзита и в съответствие с член V, параграфи 2, 4 и 5 от ГАТТ (1994) и член 7, параграфи 1 и 3 от Договора за Енергийната харта от 1994 г., които са включени в настоящото споразумение и съставляват част от него.
 Член 273
 Транспорт
 По отношение на транспорта на електроенергия и природен газ, и по-специално достъпа на трети страни до фиксираната инфраструктура, страните адаптират своето законодателство, както е посочено в приложение XXVII към настоящото споразумение и в Договора за създаване на Енергийна общност от 2005 г., така че да гарантират, че тарифите, публикувани преди влизането им в сила, процедурите за разпределяне на капацитет и всички други условия са обективни, разумни и прозрачни и не водят до дискриминация на основание произход, собственост или местоназначение на електроенергията или природния газ.
 Член 274
 Сътрудничество относно инфраструктурата
 Страните се